Saksliste styremøte 15.05.17

Saksliste:

Sak 4/2013: Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 21/2013: Administrativ støtte

Sak 5/2014: Internkontroll

Sak 11/2014: Medie/kommunikasjonskurs, mediestrategi

Sak 24/2014: Medlemsregister

Sak 27/2014: Endring/justering av DRG-poeng og ISF (Innsats-Styrt Finansiering)

Sak 20/2015: Regnskapsfører Roger Toftner

Sak 11/2016: Ansettelse av daglig leder i foreningen.

Sak 14/2016: Distriktsgruppene

Sak 15/2016: Styrets arbeids-, ansvarsoppgaver og –områder, også jfr. sak 11/2016

Sak 21/2016: Reklamefilm, blærekreftkanal på Youtube?

Sak 2/2017: Temaåret

Sak 3/2017: Seneffektarbeidet.

Sak 6/2017: Oppsummering av landsmøtet, refleksjon rundt tilbakemeldingene og definering av våre og foreningens oppgaver framover (jfr. sak. 15/2016);

Sak 7/2017: Medlemsverving

Sak 8/2017: Årshjul

Sak 9/2017: PC og programvare til vår typograf.

Referat styremøte i Nannestad 15.05.17

Tilstede: Roar, Jørgen, Steinar, Sverre, Ranveig.

Følgende saker ble utsatt: sak 4/2013, 5, 11 og 27/2014, 20/2015, 14 og 21/2016, samt sakene 2 og 3/2017.

Sak 6/2017: Oppsummering av landsmøtet, refleksjon rundt tilbakemeldingene og definering av våre og foreningens oppgaver framover (jfr. sak 15/2016). Utkast til årsmøteprotokoll ble gjennomgått. Styret fikk kritikk for måten ansettelsessaken ble fremlagt på. Det ble ikke diskutert noe om kritikken for mangel på fremlagt arbeidstids-registrering som ble vedtatt på forrige landsmøte. Kritikken ble tatt til etterretning. At foreningen nå skal ansette en daglig leder hadde det ikke blitt stilt spørsmålstegn ved.

Det ble referert fra diskusjonen på fredag kveld om medlemsverving og kommunikasjon; det er god effekt av annonsering i lokalavis før lokale treff. Viktig å være synlig og tilstede over hele landet. Flere ønsket Den gule posten på papir. Vi har i årets HDIR-søknad bedt om penger til et forprosjekt for å få etablert en medlemsavis på papir.

Når det gjelder foreningens fremtidige utvikling ble det diskutert muligheter for enda flere inntekter, men samtidig gjort klart at begrensningen nå ikke ligger i økonomien, men i arbeidskapasiteten. Styret er ifølge organisasjonsrådgivere en nøkkel her; inntil vi blir så store at vi kan ansette en person til i administrasjonen, må styret hjelpe daglig leder med å trekke lasset og utgjøre en arbeidskapasitetsreserve. Saken avsluttes.

Sak 11/2016: Ansettelse av daglig leder i foreningen. Styret vedtok å ansette Ranveig Røtterud som daglig leder i Blærekreftforeningen. I henhold til vedtektenes regler for prokura vil styreleder og ett styremedlem signere sammen for foreningen på ansettelseskontrakten. Avtalen signeres så snart vi har en pensjonsavtale klar. Jørgen og Arne får ansvaret for denne. Ranveig tar kontakt med regnskapsfører og avklarer deres oppgaver. Saken avsluttes.

Sak 15/2016: Styrets arbeids-, ansvarsoppgaver og –områder, også jfr. sak 11/2016. Ut fra en presentasjon fra Varde Hartmark om rolle- og ansvarsfordeling mellom styret og daglig leder, ble styrets funksjon diskutert: Hva slags styre skal foreningen ha? I presentasjonen påpekes det at organisasjoner og bedrifter som er styrestyrte, er mer effektive og produserer mer; «skaper større verdier» - enn administasjonsstyrte enheter. Styret erkjente at vi nå har et formalstyre, mens det vi ønsker og det foreningen trenger, er at styret skal være det øverste styringsorganet i realiteten også, ikke bare formelt. For å komme dit må hvert enkelt styremedlem gjøre en innsats for å ta eierskap over foreningens drift og virksomhet. Å ta ansvar for enkeltoppgaver og faktisk utføre disse, er en god måte å etablere dette eierskapet på. Et godt eksempel her er ansettelsesavtalen som Sverre har utarbeidet.
En viktig ting for å få et velfungerende og effektivt styre, er god intern kommunikasjon. En bedre videokonferanseløsning enn skype er ønsket, og Jørgen hadde fersk erfaring fra appear.in. Styret ble enige om å prøve ut dette.

Sak 21/2013: Administrativ støtte: Som følge av sak 4/2017 og sak 15/2016 avsluttes denne saken.

Sak 7/2017: Medlemsverving. Følgende tiltak iverksettes:

* Annonser lokalt før hvert lokaltreff.
* Gjennomgang av medlemslista i Facebook-gruppa for verving derfra.
* Prøve å få etablert rutiner ved sykehusene om at de gir vår brosjyre til nye pasienter.
* «Velkomstpakke» til nyinnmeldte.

Sak 24/2014: Medlemsregister. Styret vedtok at tiden var inne for å anskaffe et medlemsregister. Ranveig og Jørgen prøver å få til et møte med daglig leder i Norilco for å høre deres erfaring med RegWeb, et program som tidligere har blitt vurdert som aktuelt.

Sak 9/2017: PC og programvare til vår typograf. Styret vedtok å gå til innkjøp av dette. Ranveig foretar innkjøpet i samarbeid med Mariann. Saken avsluttes.

Sak 8/2017: Årsplan. Årsplan er et nyttig verktøy for planlegging av aktiviteter, inkludert styremøter. Det foreligger to designmessige varianter av årsplanen. Jørgen vurderer hvem som er best. Jørgen tar ansvar for å sjekke/skrive inn de frister og aktiviteter som nå er planlagt.

Maura 16.05.2017

Ranveig Røtterud, referent